ASUTUSESISESEKS KASUTAMISEKS
Teabevaldaja: Kuusalu Vallavalitsus
Alus: AvTS § 35 lg 1 p 12
Märge tehtud: 21.11.2023
Kehtib kuni: 21.11.2098

	
Riigimetsa Majandamise Keskus
rmk@rmk.ee 

21.11.2023 nr 7-1/4117

Muuksi küla Käsperi-Hansu kinnistu detailplaneeringu avalik väljapanek

Anname teada, et Kuusalu Vallavalitsuse 16.novembri 2023 korraldusega nr 457 võeti vastu Teie naaberkinnistu Muuksi küla Käsperi-Hansu kinnistu (35301:001:1637)  detailplaneering. Detailplaneeringu avaliku väljapaneku materjalidega saab tutvuda Kuusalu valla kodulehel käesoleval lingil, Kuusalu vallamajas kohapeal ja avalik väljapanek kestab alates 6.detsembrist 2023 kuni 20.detsembrini 2023.a. Eelpool nimetatud aja jooksul on võimalik esitada kirjalikult Kuusalu vallavalitsusele vastuväiteid ja ettepanekuid planeeritava osas edastades need aadressile vallavalitsus@kuusalu.ee.
 
Vastavalt üldplaneeringule asub planeeritav ala hajaastustuses, alvarite alal, mis on määratud detailplaneeringu kohustusega alaks. Juurdepääs kinnistule on tagatud Kuusalu-Leesi maanteelt. Detailplaneeringut menetletakse üldplaneeringule vastavana. Detailplaneeringuga tehakse ettepanek eraldada 76,57 ha suurusest Käsperi-Hansu kinnistust üks elamumaa krunt (ca 5,0 ha) elamu ning abihoonete rajamiseks.  
 
Käsperi-Hansu kinnistu asub Lahemaa rahvuspargis, Lahemaa piiranguvööndis. Käsperi-Hansu kinnistu läänekülje vahetus läheduses asub üheksa kivikalmet. Detailplaneeringu alale arheoloogiamälestisi ei jää, küll aga ulatuvad planeeringu ala läänepoolse osa tee alale osade kivikalmete kaitsevööndid. Planeeritaval alal peab kaevetöödel arvestama arheoloogiliste leidude ja arheoloogilise kultuurkihi ilmsikstuleku võimalusega. Muinsuskaitseseadusest tulenevalt on leidja sellisel juhul kohustatud tööd katkestama, jätma leiu leiukohta ning teatama sellest Muinsuskaitseametile. Keskkonnaamet ning Muinsuskaitseamet on detailplaneeringu kooskõlastanud, samuti on detailplaneering kooskõlastatud teiste lähteülesandega ette nähtud isikute poolt. 
 
Lisainfo tel 606 6379 või e-post kadi.raudla@kuusalu.ee 

Lugupidamisega

(allkirjastatud digitaalselt)
Terje Kraanvelt
Vallavanem

Maris Kirsimaa
6000 857